De feichu, talas asociaciones usan nas suas  páxinas gueb[19] y nas suas comunicaciones internas un llïonés estandarizáu inda nun presentáu en sociedá, peru que yá amuesa un usu mui estendíu ente los falantes maternos más nuevos y los neofalantes. Esti estándar fou creyáu pula Asociación Cultural de la Llingua Llïonesa "El Fueyu". La importancia social y normalizadora desta asociación ye mayor que la de las outras tres n'autivu. La Diputación de Llión reconocéu a la Asociación Cultural de la Llingua Llïonesa comu'l muerganismu competente pal ensiñu de la  llingua llïonesa[20], y esta mesma asociación ye responsable de la docencia del cursu de llïonés ufiertáu comu asignatura de llibre elleición na Universidá de Llión.